KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. június  25-i ülésére)


TÁRGY:	KOCSIS GYULA LAKÁSBÉRLETI JOGVISZONYÁNAK MEGHOSSZABBÍTÁSA


Kiskőrös Város Önkormányzata Képviselő-testületének Társadalompolitikai Bizottsága (a továbbiakban: Bérbeadó ) a  34/2024. számú döntése alapján bérbe adta, Kiskőrös Város Önkormányzata tulajdonát képező, Kiskőrös belterület 2458 helyrajzi számon, nyilvántartott, 65  négyzetméter alapterületű természetben 6200 Kiskőrös, Mészáros Lőrinc utca 22. földszint  4. ajtószám alatt lévő 2 szoba, 1  konyha, 1 előszoba, 1 fürdőszoba, 1  WC, 1 éléskamra, 1 tároló helyiségekből álló  komfortos lakást, Kocsis Gyula (a továbbiakban: Bérlő) részére 2024.  év július  hónap 01. napjától 2025. év június 30. napjáig terjedő 1 éves időtartamra.

A Bérlő 2025. június 12. napján benyújtott kérelmében előadta, hogy lakhatási problémái továbbra is fennállnak. Kettő kiskorú gyermekével él közös háztartásban, anyagi helyzete nem teszi lehetővé piaci alapú albérlet fizetését, fenntartását, ezért kéri a lakásbérleti jogviszonyának meghosszabbítását.
A család az önkormányzati bérlakást tisztán, rendben tartja és gondoskodik a lakás rendszeres karbantartásáról.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján a – szociális helyzet alapján történő bérbeadás feltételeinek fennállása esetén –Képviselő-testület a lakásbérleti jogviszonyt – különösen indokolt esetben, a Képviselő-testület Társadalompolitikai Bizottságának javaslatára - legfeljebb öt alkalommal, alkalmanként legfeljebb 2 éves időtartamra meghosszabbíthatja, amennyiben a bérlőnek nincs lakbér- és közüzemi díj hátraléka, továbbá a lakásbérleti szerződésben vállalt valamennyi kötelezettségét szerződésszerűen, késedelem nélkül teljesítette.

A Bérlő által becsatolt igazolások alapján a lakbért rendszeresen fizeti, lakbér tartozása nincsen, valamint a kérelmezőnek közüzemi díj hátraléka sem áll fenn.

Figyelemmel arra, hogy Kocsis Gyula a lakásproblémáját önhibáján kívül továbbra sem tudja megoldani, javaslom a mellékelt lakásbérleti szerződés szerint a lakásbérleti jogviszony 1 évvel történő meghosszabbítását.

Kiskőrös, 2025. június 17. 

	
	Domonyi László s.k.,
	polgármester











HATÁROZAT-TERVEZET

A Képviselő-testület

1. egyetért azzal, hogy az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján az Önkormányzat üzleti vagyonát képező, Kiskőrös, belterületi 2458 helyrajzi számon nyilvántartott, természetben Kiskőrös, Mészáros Lőrinc utca 22. földszint 4. ajtószám alatt lévő 2 szoba, 1 konyha, 1 előszoba, 1 fürdőszoba, 1 WC, 1 éléskamra, 1 tároló helyiségekből álló, komfortos 65 m2 alapterületű lakásra vonatkozóan Kocsis Gyula bérleti jogviszonya, 1 éves időtartamra azaz:  2025. július 1. napjától  2026 június 30. napjáig  meghosszabbításra kerüljön. 
1. kezdeményezi a lakásbérleti szerződés közös megegyezéssel történő módosítását és a határozat-tervezetben foglaltak szerinti tartalommal történő megkötését, majd azt követően közjegyzői okiratba foglalását.
1. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.

Felelős:	polgármester
Határidő:	azonnal
